als_Latn bos_Latn ron_Latn
“Akti terrorist ndaj familjes se ministrit te Brendshem, kafshim monstrash qe kane marre, po marrin dhe do te marrin ate qe meritojne: Doren e shtetit ne fyt deri ne frymen e tyre te fundit”, ishte ky reagimi i pare i Kryeministrit Edi Rama dje pas shperthimit me tritol ne oret e para te mengjesit ne farmacine e Bashkim Tahirit, babait te ministrit te Puneve te Brendshme, Saimir Tahiri. Ai e konsideruar nje epoke te re kete te qeverisjes se majte te ndarjes se shtetit nga krimi dhe te luftes dinjitoze pa ndalim e as tolerance te shtetit perballe krimit. “Saimir Tahiri eshte ne krye te kesaj lufte dhe kush ka urdheruar e ekzekutuar terrorin ndaj familjes se tij, duhet ta mesoje se sot i ka dhene ministrit tone e te gjitheve ne, nje motiv me shume per te qene krenare e te frymezuar ne çdo qelize, ne kryerjen e detyres se larte ne sherbim te vendit dhe njerezve te ketij vendi”, shkruan Rama. Akt terrorist ndaj familjes se ministrit te Brendshem e ka konsideruar edhe kreu i Parlamentit, Ilir Meta, shperthimin me tritol ne farmacine e babait te ministrit Tahiri. Ne mesazhin e tij, kryeparlamentari u ben thirrje autoriteteve qe te punojne per gjetjen e autoreve dhe per ndeshkimin e tyre, ndersa fton politiken qe t’i denoje njezeri akte te tilla. “Denoj me force keto akte terroriste. Te gjenden autoret e te ndeshkohen. Politika t’i denoje njezeri akte te tilla. Mbeshtetje ministrit Tahiri ne detyren e tij. Mbeshtetje policise dhe agjencive ligjzbatuese”, theksoi ne mesazhin e tij. Nga ana e tij, kreu i shtetit, Bujar Nishani, kerkon nga policia dhe prokuroria zbardhjen e ngjarjeve, si dhe venien perpara drejtesise te autoreve te shperthimeve te djeshme. “Presidenti i Republikes, Bujar Nishani, denon me ashpersi aktet kriminale te goditjes me shperthim te ndodhura sot (dje)ne Tirane. Presidenti u kerkon agjencive ligjzbatuese, Policise se Shtetit dhe Prokurorise te angazhohen maksimalisht per venien perpara drejtesise te autoreve te ketyre akteve. Kreu i shtetit garanton mbeshtetjen e tij te pakufishme per te gjitha strukturat shteterore ne luften kunder krimit dhe forcimin e demokracise ne Shqiperi”, thuhet ne mesazhin e presidentit, te publikuar ne oret e vona te dites se djeshme.
PD dhe reagimet
Reagimi i PD-se per shperthimet e tritolit kane qene objekt i debateve mes shumices dhe opozites. “PD i kerkon prokurorise te hetoje me shpejtesi dhe energji, mbi motivet e shperthimit te familjaret e ministrit te Brendshem. Motivet jane te rendesishme per te kuptuar lojerat dhe aleancat politike me krimin. E sigurt eshte nje piste, se ky nuk eshte reagim i malavites ngaqe ndihet e frikesuar prej Tahirit. Prej dites se pare te detyres, edhe me pare madje kur u aktivizua ne politike, Tahiri eshte ne nje dyshim publik, per shkak se ka jo pak deshmitare te shoqerimit te tij me emrat me te njohur te krimit te organizuar ne vend”, tha kreu i grupit te PD-se, Edi Paloka. Pas ketij qendrimi, ka qene i menjehershem reagimi i Kryeministrit kunder PD-se. “Vetem nje fjale me vjen per reagimin zyrtar te PD-se mbi aktin terrorist ndaj familjes se ministrit te Brendshem: Paçin faqen e zeze!”, theksoi Rama. Pas nje ore erdhi dhe reagimi i liderit te PD-se, Lulzim Basha, si nje kunderreagim ndaj Kryeministrit. “Faqe e zeze per ate qe riktheu te inkriminuarit ne krye te rendit! Faqe e zeze per gradimin e krimineleve dhe trafikanteve me poste deri ne Parlament. Faqe e zeze per Kryeministrin qe urdheron dhunen kriminale kunder opozites dhe mbron dhunuesit-bandite. Faqja e zeze dhe turpi i zi qe ministri i Rendit eshte bere njesh me banditet. Faqja e zeze qe ne nje vit e kthyet Shqiperine ne Kolumbi te Europes. Kush fle me qenin zgjohet me pleshta, thote populli”, shkruan Basha. Ish-kryeministri Sali Berisha ka kete koment ne lidhje me ngjarjen, “Tirana u gdhi perseri e tronditur nga tri shperthime tritoli. Kesaj here, jo nga Kostandini i Partise, por nga goditje qe me sa duket mafia e ilaçeve i beri bashkimit te ilaçeve te partise”. Nderkohe qe ne emer te grupit parlamentar socialist, deputeti Erjon Braçe, denoi aktet e ushtruara ndaj familjes se ministrit, si dhe qendrimet e mbajtura nga ana e liderit te opozites per kete ngjarje te rende. “Aktet terroriste ne Tirane jane pergjigjja e krimit te organizuar kunder qeverise, Policise se Shtetit, ministrit te Brendshem vendosur ne krye te nje beteje pa kthim kunder krimit te organizuar, aktivitetit dhe pasurise se pamase te tij. Kjo beteje per rivendosjen e ligjit dhe rendit, jo vetem perballe krimit te organizuar, por dhe perballe çdo akti paligjshmerie qe per vite te tera me radhe e ka vendosur shoqerine ne nje gjendje kaosi, konflikti, pabarazie, pandershmerie dhe sfide ndaj shtetit publik, ligjor e te se drejtes. Une nuk di seç ben prokuroria;
Por nese degjoi çka thene sot Lulzim Basha, duhet ta therrase te marre deshmine e provat e tij!! Ky eshte shteti ligjor!!”, tha Braçe.
Gazeta Shqip
als_Latn als_Latn als_Latn als_Latn als_Latn